CELEX: 32021D2075
Language: sk
Date: 2021-11-25 00:00:00
Title: Rozhodnutie Rady (SZBP) 2021/2075 z 25. novembra 2021, ktorým sa mení rozhodnutie (SZBP) 2020/979 na podporu vytvorenia medzinárodne uznávaného systému na overovanie riadenia zbraní a munície podľa otvorených medzinárodných noriem

26.11.2021   
               
               
                  SK
               
               
                  Úradný vestník Európskej únie
               
               
                  L 421/72
               
            
         ROZHODNUTIE RADY (SZBP) 2021/2075
         z 25. novembra 2021,
         ktorým sa mení rozhodnutie (SZBP) 2020/979 na podporu vytvorenia medzinárodne uznávaného systému na overovanie riadenia zbraní a munície podľa otvorených medzinárodných noriem
         RADA EURÓPSKEJ ÚNIE,
         so zreteľom na Zmluvu o Európskej únii, a najmä na jej článok 28 ods. 1 a článok 31 ods. 1,
         so zreteľom na návrh vysokého predstaviteľa Únie pre zahraničné veci a bezpečnostnú politiku,
         keďže:
         
                     (1)
                  
                  
                     Rada 7. júla 2020 prijala rozhodnutie (SZBP) 2020/979 (1), v ktorom sa predstavuje projekt v dvoch fázach. I. fázou je štúdia uskutočniteľnosti zameraná na vytvorenie medzinárodne uznávaného systému na overovanie riadenia zbraní a munície (ďalej len „systém AAMVS“).
                  
               
                     (2)
                  
                  
                     V rozhodnutí (SZBP) 2020/979 sa stanovuje, že vykonávanie II. fázy projektu, a to vypracovanie koncepcie na vytvorenie systému AAMVS, možno povoliť, ak tak Rada rozhodne na základe výsledku štúdie uskutočniteľnosti.
                  
               
                     (3)
                  
                  
                     Štúdia povolená rozhodnutím (SZBP) 2020/979 preukázala, že systém AAMVS je možné vytvoriť, a poukázala na viacero prvkov, ktoré bude potrebné zvážiť v záujme zrealizovania uvedenej koncepcie. II. fáza bude pozostávať z navrhnutia rámca pre systém AAMVS a plánu vytvorenia systému. Cieľom uvedených výstupov bude podporiť a usmerniť ďalšie budovanie systému AAMVS.
                  
               
                     (4)
                  
                  
                     Rada by mala na základe výsledku štúdie uskutočniteľnosti rozhodnúť, že sa vykoná II. fáza projektu.
                  
               
                     (5)
                  
                  
                     Účinnosť rozhodnutia (SZBP) 2020/979 sa skončí 14 mesiacov odo dňa uzavretia dohody o financovaní uvedenej v jeho článku 3 ods. 4, pokiaľ Rada nerozhodne o predĺžení platnosti tohto rozhodnutia, aby sa umožnilo vykonávanie II. fázy projektu.
                  
               
                     (6)
                  
                  
                     Pokračovanie činností uvedených v článku 1 rozhodnutia (SZBP) 2020/979 do 30. novembra 2022 nemá žiadne dôsledky na finančné zdroje.
                  
               
                     (7)
                  
                  
                     Rozhodnutie (SZBP) 2020/979 by sa malo zodpovedajúcim spôsobom zmeniť,
                  
               PRIJALA TOTO ROZHODNUTIE:
         
            Článok 1
            Rozhodnutie (SZBP) 2020/979 sa mení takto:
            
                        1.
                     
                     
                        Článok 1 ods. 1 druhý pododsek sa nahrádza takto:
                        „Tento projekt pozostáva z dvoch fáz, I. fázy a II. fázy.
                        
                                    —
                                 
                                 
                                    Počas I. fázy v prvom roku vykonávania sa vypracovala štúdia uskutočniteľnosti zameraná na vytvorenie medzinárodne uznávaného systému na overovanie riadenia zbraní a munície (ďalej len „systém AAMVS“), v ktorej sa preskúmali možnosti vhodných metód a nástrojov posudzovania rizík a kvality.
                                 
                              
                                    —
                                 
                                 
                                    Počas II. fázy sa na základe výsledku štúdie uskutočniteľnosti v rámci I. fázy vypracuje koncepcia na vytvorenie systému AAMVS.“
                                 
                              
                  
                        2.
                     
                     
                        Článok 3 ods. 2 sa nahrádza takto:
                        
                                    „2.
                                 
                                 
                                    Suma určená na pokrytie I. fázy projektu je 821 872 EUR. Suma určená na pokrytie II. fázy projektu je 820 237 EUR.“
                                 
                              
                  
                        3.
                     
                     
                        Článok 5 sa nahrádza takto:
                        
                           „Článok 5
                           Toto rozhodnutie nadobúda účinnosť dňom jeho prijatia.
                           Stráca účinnosť 30. novembra 2022.“
                        
                     
                  
         
            Článok 2
            Toto rozhodnutie nadobúda účinnosť dňom jeho prijatia.
         
         
            V Bruseli 25. novembra 2021
            
               
                  Za Radu
               
               
                  predseda
               
               Z. POČIVALŠEK
            
         
         
            (1)  Rozhodnutie Rady (SZBP) 2020/979 zo 7. júla 2020 na podporu vytvorenia medzinárodne uznávaného systému na overovanie riadenia zbraní a munície podľa otvorených medzinárodných noriem (Ú. v. EÚ L 218, 8.7.2020, s. 1).